A su caru amigu Silviu Podda

De sos amigos chi sunu in sa lista,
Silviu, ses s’amigu pius raru,
E candu mai a ti lassare ignaru
Ch’haiad essere un’iscena trista.

Unu poesianu, veru artista,
Dae sas Musas noe a su riparu
E ses pro me s’amigu pius caru
Caru comente cara mi est sa vista.

Ses sempre istadu francu e leale
Mai ti ses mustradu indifferente
De candu fimis in tenera edade,

Deo puru sinzeru e cordiale
Cun lealtade e affettuosamente
I t’hapo tentu comente unu Frade.

Austu 2006